text: Sulten hund sætter ild til hus
  05 november 2014 kl. 05.18
  En sulten hund i Agerskov syd for Toftlund var sent tirsdag aften ved at starte en brand. Årsagen var et kødben på et komfur.
  Tirsdag aften omkring kl. 22.00 opstod brand i en emhætte i en villa i Agerskov. Kort efter kunne Syd- og Sønderjyllands Politi konstatere, at årsagen var noget usædvanlig.
  - Det var en hund, der var sprunget op på komfuret, hvor der lå et kødben, fortæller vagtchef ved Syd- og Sønderjyllands Politi Jan Stokholm til TV SYD.
  På vej op på komfuret får ejerens hund tændt en af kogepladerne, hvorefter branden kan udvikle sig, Beredskabet får dog hurtigt situationen under kontrol.
  - Emhætten blev skadet, men der skete heldigvis ikke andre skader, lyder det fra Jan Stokholm.
  Brand i emhætte - Agerskov. Årsagen er formentlig husets hund, som i forsøg på at tilegne sig kødben, har fået tændt for komfuret #politidk
  
  